paragraph_text: Croatia Line d.d. je bila brodarsko poduzeće sa sjedištem u Rijeci. Osnovana je 1947. godine kao Jugoslavenska linijska plovidba (Jugolinija) te djeluje pod tim imenom do 1992. godine kada se preimenuje u Croatia Line. Godine 2002. poduzeće praktički prestaje postojati kada je prodan i posljednji brod. Uglavnom je poslovalo kao linijski brodar na tržištu suhih tereta s uspostavljenim fiksnim linijama, a ujedno je bio i prvi brodar na području bivše Jugoslavije koji je počeo primjenjivati kontejnersku tehnologiju u pomorskom prometu.